સૌરાષ્ટ્રમાં પાટીદાર પછી સૌથી વધુ વસ્તી ધરાવતો કોળી સમાજ છે. ભાવનગર, સુરેન્દ્રનગર અને રાજકોટ જિલ્લાનાં જસદણ સહિતનાં વિસ્તારોમાં કોળી સમાજનું સારું વર્ચસ્વ છે. કોળી સમાજ પર કોઈ એક પક્ષનું વર્ચસ્વ નથી. ભાજપ અને કૉંગ્રેસમાં કોળી સમાજ વહેંચાયેલો છે. રાજકીય વિશ્લેષકો એવું માની રહ્યા છે કે, આ વખતે જયાં પટેલ અને કોળી ઉમેદવારો ઉભા છે ત્યાં બ્રાહ્મણ, લોહાણા, વાણિયા એમ ઈતર સમુદાય પરિણામમાં નિર્ણાયક બનશે. સૌરાષ્ટ્રમાં આવી રાજકોટ, જામનગર, જૂનાગઢ અને સુરેન્દ્રનગર વિસ્તારની આશરે ૧પ જેટલી સીટ છે.